Lav et referat af nedenstående tekst:

Tekst:
Opdatering: Politiet har identificeret den formodede gerningsmand. - Vi har dig på videoovervågning, så meld dig, ellers offentliggør vi det. Sådan lød udmeldingen fra Nordjyllands Politi mandag til den formodede gerningsmand, som stod bag et groft overfald på en 17-årig mand i Aalborg natten til lørdag. Den efterlyste mand har ikke meldt sig til politiet, og derfor har Nordjyllands Politi nu frigivet overvågningsbilleder af manden. - Det ene er taget på Nytorv, mens den formodede gerningsmand umiddelbart efter volden viser sine blodige sko frem til nogle andre vidner: To kvinder. Og dem vil vi gerne tale med, da vi gerne vil høre, hvad de har oplevet af mødet med ham, siger politikommissær Kenneth Rodam, der leder efterforskningen for Nordjyllands Politi. - Det unge offer blev overfaldet af tre personer, og han blev blandt andet sparket og trampet i hovedet. Vi betegner overfaldet som meget groft og helt uacceptabelt, siger Kenneth Rodam. Det grove overfald fandt sted omkring klokken 02.45 natten til lørdag 2. juli i Bispensgade i Aalborg ud for nummer 26. Det 17-årige offer pådrog sig alvorlige skader i ansigtet. Forbipasserende vidner henvendte sig til den formodede gerningsmand, som var sammen med en mand og en kvinde. - Jeg vil gerne rose vidnerne, der greb ind. For deres henvendelse bevirkede, at han stoppede med at sparke og trampe på den 17-årige, der lå på brostenene. Derefter tog mistænkte flugten i retning mod Jomfru Ane Gade sammen med den mand og den kvinde, som han var i følgeskab med, siger Kenneth Rodam. Har fundet blodige sko Nordjyllands Politi beskriver ud fra både vidneudsagn og videoovervågning den formodede gerningsmand som en mand på 20 til 30 år, mellemøstlig/arabisk af udseende, almindelig af bygning, 180 til 190 centimeter høj med kort sort hår og fuldskæg. Han bar briller og var iført hvid kortærmet t-shirt, mørke lange bukser og hvide sko. - Vi kan via videoovervågningen følge de tre personers færden efter overfaldet, og vi kan konstatere, at den formodede gerningsmand bliver opmærksom på, at han har meget blod på sine hvide sko, som han derfor tager af og smider i en skraldespand ved Nytorv. Vi har, også ud fra overvågningen, sikret disse sko til sagen, siger Kenneth Rodam. Efterforskningslederen udelukker ikke, at manden og kvinden, som den formodede gerningsmand var i følgeskab med, havde en medvirkende rolle i overfaldet. - Og derfor skal vi naturligvis også tale med dem, siger han. Alle andre oplysninger i sagen kan gå til politiet på telefon 114.

Referat:
Nordjyllands Politi efterlyser den formodede gerningsmand til et overfald på en 17-årig mand. Nu har politiet frigivet overvågningsbilleder af manden.